Deg umyager-nnes awalan d tɣemsa taɣelnawt ay d-iɛeddan ass n usamas deg tregwa n ṛṛadyu d tliẓrit tiɣelnawin, ama d tinagdudin, ama d tusligin, yenna-d uselway Tebboune dakken Taqacuct Taɛṛabt ay d-itteddun ad tili d turbiḥt ladɣa imi tabukt tayiwnant n Zzayer deffir tqacuct-a d asdukkel n yidurra aɛṛaben.
Iger-d tamawt dakken, deg yiseggasen-a ineggura, xeṣren mliḥ wassaɣen gar tmura taɛṛabin yernu banen-d aṭas n yimyenkafen gar-asent.
Ula ma llan wuguren-a, Mass Tebboune yerna-d dakken « akk timura ara d-yemlilen ɣer Zzayer ur sɛint ara ugur yid-s yernu Zzayer tzerrek akk timura taɛṛabin », am wakken ay d-yenna daɣ dakken aya ad d-yili i tnafut n lumma taɛṛabt yernu d Zzayer ay yesɛan adeg yelhan akk akken ad tarem ad tesdukkel idurra yernu ad teg tabdammast gar tmura ay yemserwin gar-asent.
Deg wayen yerzan adraw n Surya deg Tqacuct n Zzayer Tamaneɣt, yenna-d uselway n tegduda dakken tihawt n tmurt-a tettwaɣtes s umciweṛ gar tmura taɛṛabin, yernu, seg yidis azerfan, Surya d yiwet seg tmura tisersalin n Temɣunt Taɛṛabt yernu tihawt-nnes deg tqacuct-a d tamagnut.
kab_Latn kab_Latn kab_Latn kab_Latn